|  |
| --- |
| Jamstveni program „ESIF Jamstva (NN 62/16)“ |

Naziv Korisnika jamstva: \_\_\_\_\_\_\_\_\_\_\_\_\_

Adresa Korisnika jamstva: \_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_

Mjesto i datum izdavanja jamstva: Zagreb, \_\_\_\_\_\_\_\_\_\_\_

**Hrvatska agencija za malo gospodarstvo, inovacije i investicije, Zagreb, Ksaver 208, OIB: 25609559342** (Izdavatelj jamstva, u daljnjem tekstu: HAMAG-BICRO) izdaje po zahtjevu **Naziv poduzetnika, Sjedište, OIB: \_\_\_\_\_, koje zastupa Zastupnik/Vlasnik/Nositelj** (Krajnji primatelj, u daljnjem tekstu: Nalogodavac), a u korist **Banka, Sjedište, OIB: \_\_\_\_\_\_** (Financijska institucija, u daljnjem tekstu: Korisnik jamstva):

**JAMSTVO NA PRVI POZIV**

**U okviru Operativnog programa „Konkurentnost i kohezija**

**2014.-2020.”**

**br. \_\_\_\_\_\_**

1. Utvrđuje se da su Korisnik jamstva i Nalogodavac dana \_\_\_\_\_\_\_\_\_\_ godine sklopili Ugovor o <dugoročnom> <kratkoročnom> kreditu br. \_\_\_\_\_\_\_\_\_\_ (u daljnjem tekstu: Ugovor o kreditu) na iznos od \_\_\_\_\_\_\_\_\_\_\_\_\_ EUR (slovima: \_\_\_\_\_\_\_) u kunskoj protuvrijednosti uz primjenu <srednjeg tečaja HNB-a na dan korištenja kredita>.
2. Ovim Jamstvom HAMAG-BICRO se neopozivo obvezuje Korisniku jamstva na prvi pisani poziv, bezuvjetno i bez prigovora isplatiti najviše do \_\_\_ % od dokumentiranih nenaplaćenih tražbina na ime glavnice kredita iz Ugovora o kreditu, što iznosi najviše \_\_\_\_\_\_\_\_ EUR (slovima: \_\_\_\_\_\_\_\_\_\_\_), ukoliko Nalogodavac svoje obveze ne ispuni uz uvjete i na način kako je preuzeo Ugovorom o kreditu.

Isplata Jamstva izvršit će se u kunskoj protuvrijednosti, po srednjem tečaju HNB-a za EUR na dan isplate po Jamstvu. Najviši iznos isplaćenog Jamstva ne može prijeći najviši iznos i postotak jamstva određen Jamstvenim programom „ESIF Jamstva (NN 62/16)“.

1. HAMAG-BICRO će Korisniku jamstva isplatiti jamčeni iznos temeljem sljedećih dokumenata dostavljenih HAMAG-BICRO-u u fizičkom pisanom obliku:

* Poziva za plaćanje dostavljenog od Korisnika jamstva i potpisanog od osobe ovlaštene za zastupanje Korisnika jamstva (ili posebno ovlaštene za poduzimanje navedenog posla), kojim će izrijekom izjaviti da je istekao rok dospijeća posljednje rate/anuiteta kredita, odnosno da je Ugovor o kreditu s Nalogodavcem otkazan/raskinut ili da je otvoren stečaj nad Nalogodavcem (ovisno o tome koji od navedenih događaja nastupi ranije) sa točnim datumom nastupa predmetne činjenice, a iznos čije plaćanje se zahtijeva nije drukčije naplaćen, zajedno sa naznakom stanja duga na dan otvaranja stečaja odnosno ako stečaj nije otvoren, na dan nakon dospijeća posljednje rate/anuiteta kredita ili otkaza/raskida Ugovora o kreditu;
* Izvatka iz poslovnih knjiga Korisnika jamstva sa stanjem nenaplaćenih tražbina na ime glavnice kredita na Dan obračuna za isplatu, koji je Korisnik jamstva obvezan, po pozivu, dostaviti HAMAG-BICRO-u u roku od 1 (jednog) radnog dana.

1. Osnovicu za obračun obveze HAMAG-BICRO-a po pojedinom Jamstvu predstavlja iznos dokumentiranih nenaplaćenih tražbina na ime glavnice kredita iz Ugovora o kreditu na Dan obračuna za isplatu, a na koji se primjenjuje postotak odobrenog Jamstva naznačen u točki 2. ovog Jamstva.
2. U slučaju da HAMAG-BICRO odluči ne podržavati daljnje financiranje projekta na način opisan u članku 9. Sporazuma o financiranju za izdavanje pojedinačnih jamstava financiranih iz Europskih strukturnih i investicijskih fondova sklopljenog dana \_\_\_\_\_\_\_\_ između HAMAG-BICRO-a i Korisnika jamstva, kada bi Korisnik jamstva i nadalje nastavio s isplatama sredstava kredita, iznos obveze HAMAG-BICRO-a definira se kao umnožak inicijalno odobrenog postotka Jamstva iz točke 2. ovog Jamstva i iskorištene glavnice kredita na dan kad je Korisnik jamstva zaprimio obavijest HAMAG-BICRO-a o negativnoj odluci odnosno kao umnožak inicijalno odobrenog postotka jamstva iz točke 2. ovog Jamstva i iskorištene glavnice kredita na datum mišljenja neovisnog sudskog vještaka kojim je donesena konačna odluka o nepodržavanju daljnjeg financiranja projekta.

Ako je Korisnik jamstva na vlastitu odgovornost i temeljem vlastite poslovne procjene nastavio s isplatama sredstava kredita, neovisno o odluci HAMAG-BICRO-a o nepodržavanju daljnjeg financiranja projekta odnosno mišljenju neovisnog sudskog vještaka kojim je donesena konačna odluka o nepodržavanju daljnjeg financiranja projekta, te ukoliko je Nalogodavac izvršio otplate po iskorištenoj glavnici kredita, utvrđen iznos obveze HAMAG-BICRO-a po izdanom Jamstvu, određen umnoškom inicijalno odobrenog postotka jamstva i iskorištene glavnice kredita na dan kad je Korisnik jamstva zaprimio obavijest HAMAG-BICRO-a o negativnoj odluci odnosno određen umnoškom inicijalno odobrenog postotka jamstva i iskorištene glavnice kredita na datum mišljenja neovisnog sudskog vještaka kojim je donesena konačna odluka o nepodržavanju daljnjeg financiranja projekta, umanjuje se proporcionalno otplati ukupno iskorištene glavnice kredita (u istom postotku u odnosu na ukupno iskorištenu glavnicu kredita).

1. Plaćanje po jamstvu HAMAG-BICRO će izvršiti jednokratno u službenoj valuti RH, u roku od 60 (šezdeset) dana od dana zaprimanja Poziva za plaćanje Korisnika jamstva, temeljem dokumentacije naznačene u točki 3. ovog Jamstva.
2. Ovo Jamstvo stupa na snagu danom izdavanja i vrijedi 120 (stodvadeset) dana nakon dana dospijeća posljednje rate/anuiteta kredita iz Ugovora o kreditu, odnosno 120 (stodvadeset) dana od dana otkaza/raskida Ugovora o kreditu, odnosno 120 (stodvadeset) dana od dana otvaranja stečaja nad Nalogodavcem, ovisno o tome koji od navedenih događaja nastupi ranije, i Poziv za plaćanje na temelju ovog Jamstva Korisnik jamstva mora dostaviti HAMAG-BICRO-u unutar tog roka.

U slučaju izmjene roka otplate kredita za koji je HAMAG-BICRO Korisniku jamstva dostavio pisanu suglasnost, automatski se produljuje važnost ovog Jamstva, s rokom važenja 120 (stodvadeset) dana od dospijeća posljednje rate/anuiteta kredita iz Ugovora o kreditu, računajući prema novim rokovima otplate kredita, odnosno 120 (stodvadeset) dana od dana otkaza/raskida Ugovora o kreditu ili 120 (stodvadeset) dana od dana otvaranja stečaja nad Nalogodavcem, ovisno o tome koji od navedenih događaja nastupi ranije.

1. Ovo Jamstvo je prenosivo samo uz pisani sporazum između HAMAG-BICRO-a, Nalogodavca, Korisnika jamstva i ugovorne strane na koju se prenose prava i/ili obveze iz Jamstva.
2. Na prava i obveze iz ovog Jamstva primjenjuju se uvjeti iz Sporazuma o financiranju za izdavanje pojedinačnih jamstava financiranih iz Europskih strukturnih i investicijskih fondova sklopljenog dana \_\_\_\_\_\_\_\_\_\_\_između HAMAG-BICRO-a i Korisnika jamstva, te uvjeti iz Jamstvenog programa „ESIF Jamstva (NN 62/16)“.
3. Ovo Jamstvo sastavljeno je u 1 (jednom) primjerku koji se predaje Korisniku jamstva. Preslika Jamstva dat će se Nalogodavcu te će jedna preslika ostati za potrebe HAMAG-BICRO–a. 1. Po isplati Jamstva Financijska institucija obvezuje se dostaviti predmetno Jamstvo u izvorniku HAMAG-BICRO-u u roku od 15 dana od isplate po Jamstvu.

**HRVATSKA AGENCIJA ZA MALO GOSPODARSTVO, INOVACIJE I INVESTICIJE**

|  |  |
| --- | --- |
| Član Uprave  xx | Predsjednik Uprave  xx |